**Korets navn**

§1 Korets navn er Rødding Egnskor.

**Formål**

§2 Korets formål er at udbrede kendskabet til og glæden ved korsang, styrke medlemmernes interesse for god musik og at udvikle deres musikalske evner.

At lære nye sange og salmer.

At underholde og fornøje, for alvor.

**Generalforsamling**

§3 Korets øverste myndighed er generalforsamlingen. Den årlige generalforsamling afholdes tredje sangaften efter sommerferien. Generalforsamlingens dagsorden udsendes en uge før generalforsamlingen og skal indeholde følgende punkter:

1. Valg af dirigent og protokolfører

2. Bestyrelsens beretning for det forløbne år

3. Fremlæggelse og godkendelse af det reviderede regnskab.

4. Fastsættelse af kontingent.

5. Indkomne forslag

6. Valg af: a) Bestyrelsesmedlemmer og 2 suppleanter

b) 2 revisorer og 1 suppleant

7. Eventuelt

Forslag der ønskes behandlet under pkt. 5 skal være bestyrelsen i hænde senest to uger før generalforsamlingen.

Det skal af dagsordenen fremgå, hvem der er på valg, og om de der er på valg er villige til genvalg.

**Ekstraordinær generalforsamling**

§4 Ekstraordinær generalforsamling indkaldes af formanden efter bestyrelsens beslutning, eller når mindst 1/3 af medlemmerne kræver det. Alle afgørelser træffes ved simpelt flertal.

**Bestyrelsen**

§5 Koret ledes af en bestyrelse på 5 medlemmer. Formanden vælges af bestyrelsen. Medlemmer af bestyrelsen vælges for 2 år ad gangen. Første år afgår 2 medlemmer ved lodtrækning. Bestyrelsen fordeler selv opgaverne mellem sig. Korets dirigent har ret til at deltage i bestyrelsesmøderne.

**Dirigenten**

§6 Dirigenten lægger korets musikalske linje i samarbejde med bestyrelsen/ eller et medlem fra hver af de 4 stemmer.

Bestyrelsen beslutter, hvem der kan optages i koret, efter en stemmeprøve og indstilling fra korets dirigent.

**Vedtægtsændring eller opløsning**

§7 Ændringer i vedtægterne eller opløsning af foreningen kan ske ved simpelt stemmeflertal på en generalforsamling.

Ved opløsning udloddes eventuelt provenu til almennyttige formål.

Vedtaget på generalforsamlingen den 10. september 2014